Diari Oficial de la Generalitat Valenciana


Sumari del DOGV 432, del 24-09-1986 (1986/807231)

REIAL DECRET 1496/1986, de 13 de juny, sobre traspas a la Comunitat Valenciana dels serveis ferroviaris explotats per Ferrocarrils de Via Estreta de l'Estat (FEVE).
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1986/06/13/1496/dof/vci/html**

### Dades del document

Número de DOGV
:   432

Data del DOGV
:   24-09-1986

Secció del DOGV
:   DISPOSICIONS GENERALS

Número del document
:   1986/807231


Data del document
:   13-06-1986

Organisme emissor
:   Presidència del Govern

Tipus de document
:   Reial decret

Reial Decret 1496/1986, de 13 de juny, sobre traspàs a la Comunitat Valenciana dels serveis ferroviaris explotats per Ferrocarrils de Via Estreta de l'Estat (FEVE).  
El Reial Decret 299/1979, de 29 de gener, disposa la transferència a l'extingit Ens Pre-autonòmic Consell del País Valencià, de les competències sobre l'establiment, l'organització, 'explotació i la inspecció dels ferrocarrils que recorreguen íntegrament el territori del susdit Ens i que no estiguen integrats en RENFE.   
Quedaren exclosos expressament de la transferència referida els serveis ferroviaris explotats per FEVE en el susdit territori, relatius a les línies València-Grau, València-Vilanova de Castelló i Alacant-Dénia.   
La Comissió Mixta de Transferències prevista en la Disposició Transitòria quarta de l'Estatut d'Autonomia de la Comunitat Valenciana, després de considerar la conveniència i l'oportunitat de realitzar el traspàs dels serveis ferroviaris explotats per Ferrocarrils de Via Estreta de l'Estat, en territori de la Comunitat Valenciana, va adoptar, en la reunió del 30 de juliol, l'acord escaient, l'efectivitat pràctica del qual requereix l'aprovació pel Govern mitjançant Reial Decret, completant així el procés de traspassos en aquesta matèria.   
En atenció d'aquests motius, a proposta dels Ministres de Transports, Turisme i Comunicacions i d'Administració Territorial, i amb la deliberació prèvia del Consell de Ministres, en la reunió del dia 13 de juny de 1986,   
DECRETE:   
Article 1r  
S'aprova l'acord adoptat per la Comissió Mixta prevista en la Disposició Transitòria quarta de l'Estatut d'Autonomia de la Comunitat Valenciana, de data 30 de juliol de 1985, per la qual es traspassen a la Comunitat Valenciana els serveis ferroviaris explotats per Ferrocarrils de Via Estreta de l'Estat en territori de la Comunitat Autònoma.   
Article 2n  
En conseqüència, queda traspassada a la Comunitat Valenciana la titularitat dels serveis ferroviaris actualment explotats per FEVE en territori de la Comunitat Autònoma, corresponents a les línies a què es refereix l'acord de la Comissió Mixta, així com el personal, els béns, els drets i les obligacions, que s'esmenta en el susdit acord i que s'inclou com a annex d'aquest Reial Decret.   
Article 3r  
Els traspassos a què es refereix aquest Reial Decret tindran efectivitat a partir de la data indicada en l'acord de la Comissió Mixta, sense perjudici dels actes necessaris que se'n deriven per al manteniment dels serveis en el mateix règim i nivell de funcionament que tingueren en el moment d'efectivitat de l'acord que es transcriu, fins la data de publicació d'aquest en el Butlletí Oficial de l'Estat.   
Article 4rt  
Aquest Reial Decret serà publicat en el Butlletí Oficial de l'Estat i en el Diari Oficial de la Generalitat Valenciana, i tindrà vigència a partir de l'endemà de la publicació.   
Donat a Madrid, el 13 de juny de 1986.   
JOAN CARLES R.   
El Ministre de la Presidència  
JAVIER MOSCOSO DEL PRADO Y MUÑOZ   
ANNEX  
La Sra. Concepción Tobarra Sánchez i la Sra. Maria Blanca Blanquer i Prats, Secretàries de la Comissió Mixta prevista en la Disposició Transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la Sessió Plenària de la Comissió, celebrada el dia 30 de juliol de 1985, fou adoptat acord sobre traspàs a la Comunitat Valenciana dels serveis ferroviaris explotats per Ferrocarrils de Via Estreta de l'Estat en territori de la Comunitat, en els termes que s'expressen a continuació:   
A) Referència a les normes constitucionals, estatutàries i legals en què s'empara la transferència.   
La Constitució Espanyola, en l'article 148.1.5a, disposa que les Comunitats Autònomes podran assumir competències pel que fa als ferrocarrils l'itinerari dels quals es desplegaré íntegrament dins del seu territori.   
Per la seua part, l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, disposa, en l'article 31.15, la competència exclusiva de la Generalitat Valenciana pel que fa als ferrocarrils, sense perjudici del que disposa el número 21 de l'apartat 1) de l'Article 149 de la Constitució.   
El Reial Decret 299/1979, de 28 de gener, disposà el traspàs a l'extingit Consell del País Valencià de les competències sobre l'establiment, l'organització, l'explotació i la inspecció dels ferrocarrils que en recorreguen íntegrament el territori i que no estiguen integrats en RENFE.   
Una vegada que la Comunitat Valenciana assumí les funcions i els serveis transferits en règim de pre-autonomia, resta únicament, per a completar el mandat constitucional i estatutari, el traspàs a la Comunitat Valenciana dels serveis ferroviaris explotats per FEVE en el seu territori i que expressament van ser exclosos del Reial Decret anteriorment susdit.   
B) Funcions de l?Administració de l'Estat que assumeix la Comunitat Autònoma i identificació dels serveis que es traspassen.   
Es traspassen a la Comunitat Valenciana, en els termes d'aquest Acord les línies fèrries següents explotades per FEVE:   
Línia VALENCIA-EL GRAU.   
Línia VALENCIA-RAFELBUNYOL.   
Línia VALENCIA-ENLLAÇ-BETERA.   
Línia VALENCIA-ENLLAÇ-LLIRIA.   
Línia VALENCIA-VILANOVA DE CASTELLÓ.   
Línia ALACANT-DENIA.   
La Comunitat Valenciana se subroga, a partir de l'entrada en vigor del Reial Decret pel qual s'aprova aquest acorda en la titularitat dels serveis ferroviaris corresponents a les línies relacionades.   
C) Funcions que es reserva l?Administració de l'Estat.   
Romandran en l'Administració de l'Estat les funcions que corresponguen a les competències reservades a la dita Administració per l'Article 149.1 de la Constitució, especialment en el número 21.   
Així mateix, l'Administració de l'Estat continuarà exercint les funcions que deriven de l'execució del conveni a què fa referència l'apartat F) següent.   
D) Béns, drets i obligacions de l'Estat que es traspassen.   
1. Es traspassen a la Comunitat Valenciana els béns adscrits a la prestació del servei transferit, tant d'infrastructura i suprastructura com de material rodant, així com tots els mobles i immobles que formen part del servei de la xarxa.   
En la relació número 1 es detallen els béns immobles.   
En el termini de sis mesos a partir de la publicació del Reial Decret, la Comunitat Autònoma i FEVE subscriuran les actes de lliurament i recepció corresponents.   
2. La Comunitat Autònoma se subroga en la titularitat de tots els drets i les obligacions que corresponguen a FEVE per raó del servei transferit.   
No obstant això, el cost derivat del compliment i l'execució per la Generalitat Valenciana de les sentències judicials que es pronuncien en els processos iniciats amb anterioritat a la data d'efectivitat del traspàs, o en els que, iniciats després de dita data, tinguen per objecte el reconeixement de drets o situacions jurídiques perfeccionades amb anterioritat a la mateixa, quan aquestes sentències així ho declaren, serà a càrrec de l'Administració de l'Estat, sempre que aquesta siga notificada en el temps i la forma perquè puga personarse degudament en el temps hàbil. Igualment serà a càrrec de l'Administració de l'Estat el pagament de les obligacions vençudes i no satisfetes amb anterioritat al traspàs.   
E) Personal adscrit als serveis que es traspassen.   
Tot el personal de FEVE adscrit als serveis ferroviaris transferits, passarà a dependre de la Comunitat Valenciana, conservant la totalitat dels drets laborals. Les seues retribucions seran satisfetes per les subvencionades a l'explotació a partir de la data d'efectivitat d'aquest Acord.   
En la relació número 2 s'inclou l'esmentat personal.   
A partir de l'entrada en vigor del Reial Decret pel qual s'aprova aquest acorda es farà lliurament a la Generalitat dels expedients relatius a aquest personal.   
F) Valoració definitiva de les càrregues financeres dels serveis traspassats.  
Amb l'objecte de garantir a la Comunitat Valenciana un finançament suficient per a atendre els Serveis traspassats i millorar les condicions d'explotació d'aquests, simultàniament a l'efectivitat del traspàs s'aprovarà un Conveni en el qual seran parts l'Administració de l'Estat, la Generalitat Valenciana i FE VE d'acord amb els principis següents:   
a) Millorar l'evolució del compte d'explotació mitjançant mesures tendents a millorar la productivitat i la gestió.   
b) Establir un pla d'inversions tant en infrastructura com en suprastructura i serveis annexos, a realitzar per la Direcció General d'Infrastructura del Transport, del Ministeri de Transports, Turisme i Comunicacions.   
c) Establir la fórmula per al finançament de l'adquisició del material mòbil contractat per FEVE per tal de prestar servei en les línies que son traspassades. .   
El Conveni tindrà vigència fins al 31 de desembre de 1989.   
Quan acabarà, la cobertura del dèficit d'explotació serà determinada tenint en compte les circumstàncies que concórreguen pel que fa a la implantació del sistema definitiu de finançament de les Comunitats Autònomes, gestió del serveis ferroviaris traspassats i d'altres.   
G) Documentació i expedients dels serveis que es traspassen.   
El lliurament de la documentació i els expedients dels serveis traspassats es farà en el termini de dos mesos, a partir de l'entrada en vigor del Reial Decret pel qual s?aprova aquest acord.   
H) Data d'efectivitat del traspàs.   
El traspàs de serveis objecte d'aquest acord tindrà efectivitat a partir de l'1 de gener de 1986.   
I perquè conste, expedim aquesta certificació a Madrid, el 30 de juliol de 1985.- Les Secretàries de la Comissió Mixta, Sra. Concepción Tobarra Sánchez, i Sra. Maria Blanca Blanquer i Prats.   
Veure imatge


Còpia Permalink ELI